Fresenraad - Wikipedia

# Fresenraad

### Vun Wikipedia

Flaggen bi d’ Interfreeske Kongress 2006.

De Fresenraad, egentlik Interfreeske Raad, is de Vertreden van all Fresen in d’ Geheel. De Raad sörgt, dat de Belangen van de Fresen höört worden. In de Raad sitten Raadslüü ut verscheden freesk Verenen un Verbannen ut all dree Freeslannen in dree Sektionen:

- Sektion West:
  - betekend sük sülvst up Westfreesk: Fryske Rie
  - Kuntrei: Provinz Fryslân in de Nedderlannen
  - Seet: Ljouwert (Fryske Akademy)
  - Vörsitter: Roel Kaastra
  - Sekretärske: Saapke Miedema

- Sektion Oost:
  - betekend sük sülvst up Saterfreesk: Fräiske Räid un up Platt Freeske Raad
  - Kuntrei: Oostfreesland, Oldenbörger Freesland, Gemeente Saterland, dat vörmalske Rüstringen un dat Land Wursten in Neddersassen (tosamen faken Oost-Freesland nöömt)
  - Seet: Auerk (Ostfreeske Landskupp)
  - Vörsitter: Gerhard Cordes
  - Geschäftsföhrer/ske: --

- Sektion Noord:
  - betekend sük sülvst up Noordfreesk: Frasche Rädj
  - Kuntrei: Noordfreesland un Helgoland in Sleswig-Holsteen
  - Seet: Risum-Lindholm
  - Vorsitter: Ingwer Nommensen
  - Geschäftsföhrerske: Petra Hansen

De Präsidentskupp van d’ Interfreeske Raad wesselt elke dree Jahr tüsken den dree Sektionen. Upstünns, van 2006 bit 2009, liggt de Vorsitt bi de Sektion Oost, Präsident is Dieter Baumann ut Moormerland. De Bahntje van d' Geschäftsföhrerske van de Interfreeske Raad is siet 2006 bi de Ostfreeske Landskupp in Auerk to finnen.

Alltied, wenn en Raadvörsittertied to End geiht, gifft in en van de dree Freeslannen de so nömt Fresenkongress. En Jahr achteran gifft dat dat Kultuurfestival "Fresen-Draopen" up Helgoland. Ok anner Tosamenkunfsten organiseert de Raad, besünners van verscheden Beropen. Daarto hören Treffen van Buren, Mesters, Landfroolü, Studenten un Lokaalpolitikers.

De Sektion Noord van de Fresenraad is Vertreder van de freeske Volksgrupp in dat Fresengremiun van de Landdag van Sleswig-Holsteen. De Sektion West sitt in de nederlannske Offdeel van de Europääsch Büro för minner bruukt Spraken.

## [Ännern] Literatur

- Steensen, Hemminga, van Lengen: Die Frieslande, Verlag Nordfriisk Instituut 2006, ISBN 978-3-88007-333-3 (Dütsk)

## [Ännern] Weblinks

- Interfreesch Raat (Mehrsprakig)
- Fresenraad Sektion Noord (Dütsk)
- Fresenraad Sektion West (Freesk)

Vun „http://nds.wikipedia.org../../../f/r/e/Fresenraad.html“

Kategorie: Fresen

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- Dansk
- Frysk
- Nederlands